 Generate an article for the following headline: Bola Tinubu: INEC ní PVC kìí parí iṣẹ, bẹẹni ọjọ kìí lọ lórí rẹ : Gómìnà Ìpínlẹ Èkó tẹlẹ rí, Bola Ahmed Tinubu, tí tọrọ àforíjì fún sísọ wí pé ọjọ ti lọ lórí káàdì ìdìbò tó wà lọwọ àwọn ọmọ orílẹ èdè Nàìjíríà. Tinubu, tó ti fi èròńgbà rẹ hàn láti dupò Ààrẹ lọdún 2023, tọrọ àforíjì náà nínú àtẹjáde kan látọwọ àgbẹnusọ rẹ, Tunde Rahman lónìí nílùú Èkó. Ẹ ó rántí pé lọjọ Ìṣẹgun, nígbà tí Tinubu ń bá àwọn ikọ obìnrin láti Ìpínlẹ Èkó sọrọ, níbi àpérò àwọn obìnrin ẹgbẹ òṣèlú APC ní Abuja sọ wí pé kí wọn ṣe àyẹwò káàdì ìdìbò tó wà lọwọ wọn dáadáa. Ó ní kí wọn ri dájú pé ọjọ kò ì tíì lọ lórí àwọn káàdì ìdìbò náà. Àtẹjáde ọhún ṣàlàyé pé Tinubu lo ọrọ ọjọ lílọ lórí dípò kó sọ pé káàdì wọn lé nílò àtúnṣe tàbí àtúngbéyẹwò. Bákan náà ló yin àjọ INEC lákin fún ṣíṣe ètò ìdìbò tí kò ní ẹja ń bákàn nínú, tó sì tẹmpẹlẹmọ ìdí tó yẹ kí àwọn ènìyàn máa kópa níbi ètò ìdìbò lójúnà à ti mú kí ètò ìjọba àwaarawa dúró ire. Bẹẹ náà ló rọ àwọn obìnrin láti lọ gba káàdì ìdìbò, kí wọn sì rí dájú pé wọn kópa níbi ètò ìdìbò káàkiri ẹsẹ kùkú. Tinubu là àwọn obìnrin lọyẹ láti ṣe àtúngbéyẹwò orúkọ wọn lọdọ àjọ INEC kí wọn le ri dájú pé ó pé pérépéré. Ó kọminú pé ọpọ àwọn tó ń fi orúkọ sílẹ ni kì í gba káàdì ìdìbò wọn. Ajọ to n ri si eto idibo ni Naijiria, INEC, ti sọ fun BBC pe kaadi idibo, PVC, ki pari iṣẹ lodi si ọrọ ti oludije sipo Aarẹ labẹ ẹgbẹ oṣelu APC, Bola Ahmed Tinubu sọ. Ọrọ yii lo n jade lẹyin ti fidio kan ti Tinubu ti sọ pe ọpọ kaadi idibo to wa lode lo ti pari iṣẹ tawọn eeyan ko si mọ. Ninu fidio naa, nibi ti oloṣelu naa ti wọ ibomu, lo ti sọ pe Wọn le ma tete sọ fun yin... PVC ti pari iṣẹ. Tinubu tẹsiwaju pe Ẹ ni lati tete pin ọrọ yii kaakiri awọn ijọba ibilẹ atawọn wọọdu, lai wo bi yoo ṣe lera to. Bo tilẹjẹ pe a ko le sọ ohun ti Tinubu ni ki awọn eeyan oun pin kaakiri awọn wọọdu, ṣugbọn o tẹsiwaju pe Adinku n ba bi eto idibo ṣe n waye nitori pe awọn kaadi ti idibo ti n pari iṣẹ. Ẹwẹ, nigba ti BBC kan si alaga ajọ INEC ni ipinlẹ Anambra, Nkwachukwu Orji, o ni ko si nnkan to n jẹ pe kaadi idibo, PVC, n pari iṣẹ. Gẹgẹ bii nnkan to sọ, ayipada kan ṣoṣo to le waye si kaadi idibo ki ẹni to ni kaadi paarọ ibi to n gbe, ko si ni ki ajọ INEC yi adirẹsi ounn ati ibudo idibo pada. Oṣiṣẹ INEC mii ti ko fẹ ki a darukọ oun ṣalaye pe Kaadi idibo ko dabi kaadi to fun awọn awakọ laṣẹ lati wa ọkọ loju popo, ọjọ kii lọ lori rẹ, bẹẹ si ni kii pari iṣẹ. BBC kan si awọn alabaṣiṣẹ Tinubu lori ọrọ naa ti adari wọn sọ amọ wọn kọ lati gbe ẹrọ ilewọ wọn. Ọsẹ to kọja ni Tinubu kede erongba lati dije du ipo Aarẹ Naijiria lẹyin to ni oun ti kọkọ fi ọrọ ọhun to Aarẹ Muhammadu Buhari leti. Ninu ọrọ rẹ lọjọ naa lọhun, o ni afọbajẹ ni oun, ko sì sí ofin kankan to sọ pe afọbajẹ naa ko gbọdọ dade Aarẹ. 